CELEX: 62021TN0492
Language: mt
Date: 2021-08-11 00:00:00
Title: Kawża T-492/21: Rikors ippreżentat fil-11 ta’ Awwissu 2021 –Aquind et vs ACER

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/25
            
         
      Rikors ippreżentat fil-11 ta’ Awwissu 2021 –Aquind et vs ACER
      (Kawża T-492/21)
      (2021/C 391/34)
      Lingwa tal-kawża: l-Ingliż
      
         Partijiet
      
      
         Rikorrenti: Aquind Ltd (Londra, ir-Renju Unit), Aquind Energy Sàrl (Lussemburgu, il-Lussemburgu) u Aquind SAS (Rouen, Franza) (rappreżentanti: S. Goldberg, L. Van den Hende, L. Malý u E. White, lawyers)
      
         Konvenuta: L-Aġenzija tal-Unjoni Ewropea għall-Kooperazzjoni tar-Regolaturi tal-Enerġija
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bord tal-Appell tal-konvenuta tal-4 ta’ Ġunju 2021; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq l-allegazzjoni li l-Bord tal-Appell tal-konvenuta wettaq żball meta ddeċieda li l-appell ippreżentat quddiemu kien inammissibbli. Il-konvenuti jsostnu li l-konvenuta żammet il-kompetenza li tissostitwixxi d-deċiżjoni annullata tagħha (1) b’deċiżjoni ġdida u li tagħti lill-AQUIND Interconnector l-eżenzjoni taħt l-Artikolu 17 tar-Regolament (KE) Nru 714/2009 (2). Iktar minn hekk, il-konvenuti jallegaw li l-Bord tal-Appell tal-konvenuta naqas milli josserva l-obbligu tiegħu li jiżgura eżekuzzjoni sħiħa u kompleta tas-sentenza tal-Qorti Ġenerali tat-18 ta’ Novembru 2020 (3).
               
            
                  2.
               
               
                  It-tieni motiv ibbażat fuq l-allegazzjoni li l-Bord tal-Appell tal-konvenuta kiser ir-rekwiżiti imposti fl-Artikoli 25(3) u 28(4) tar-Regolament (UE) Nru 2019/942 (4) u fir-Regoli tal-Proċedura tal-Bord tal-Appell tal-konvenuta. Il-konvenuti jsostnu li l-Bord tal-Appell tal-konvenuta ma segwiex il-proċedura korretta sa fejn wieħed mill-membri tiegħu ma attendiex għas-seduta, sa fejn il-proċeduri orali tqiesu li ma jikkostitwixxux evidenza, u sa fejn ma ġie ppubblikati ebda verbal tas-seduta tad-deliberazzjoni.
               
            
         (1)  Deċiżjoni tal-Bord tal-Appell tal-Konvenuta Nru A-001-2018, tad-19 ta’ Ġunju 2018.
      
         (2)  Regolament (KE) 714/2009 tal-Parlament Ewropew u tal-Kunsill tat-13 ta’ Lulju 2009 dwar kondizzjonijiet għall-aċċess għan-networks għall-bdil bejn il-fruntieri fl-elettriku u li jħassar ir-Regolament (KE) Nru 1228/2003 (Test b’rilevanza għaż-ŻEE) (ĠU 2009, L 211, p. 15)
      
         (3)  Sentenza tat-18 ta’ Novembru 2020, Aquind v ACER, T-735/18, EU:T:2020:542.
      
         (4)  Regolament (UE) 2019/942 tal-Parlament Ewropew u tal-Kunsill tal-5 ta’ Ġunju 2019 li jistabbilixxi Aġenzija tal-Unjoni Ewropea għall-Kooperazzjoni tar-Regolaturi tal-Enerġija (Test b’rilevanza għaż-ŻEE) (ĠU 2019, L 158, p. 22).